Document ID: /roh_data/filtered/fineweb-2-filterrobots_roh.jsonl.gz/7162

Il Cussegl federal è cunter in scumond cumplessiv da la reclama da tubac.
Perquai cusseglia el, da refusar l'iniziativa «Gea a la protecziun d'uffants e giuvenils da la reclama da tubac». Quella pretendia mesiras memia radicalas, scriva il Cussegl federal. Davos l'iniziativa stattan diversas organisaziuns da sanadad.
Tuttina vul el proteger meglier la populaziun e cunzunt ils uffants e giuvenils da las consequenzas negativas dal consum da tubac. Ina mesira planisada è da scumandar reclama da tubac en kinos e sin placats.
RR novitads 12:00